# ขบวนการนัมเบอร์วัน โกจูเจอร์
ขบวนการนัมเบอร์วัน โกจูเจอร์ หรือ นัมเบอร์วันเซ็นไต โกจูเจอร์  ในชื่อภาษาญี่ปุ่น เป็นละครโทคุซัทสึชุดของซูเปอร์เซ็นไตซีรีส์ ลำดับที่ 49 ออกอากาศทุกวันอาทิตย์เวลา 9:30 น. - 10:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 16 กุมภาพันธ์ ค.ศ. 2025

 ภาพรวม 
ขบวนการนัมเบอร์วัน โกจูเจอร์ เป็นผลงานลำดับที่ 49  และเป็นผลงานฉลองครบรอบ 50 ปีของละครโทรทัศน์ชุดซูเปอร์เซ็นไต ซึ่งมีการปรับเปลี่ยนการครบรอบจากฉลองครบรอบผลงานมาเป็นฉลองครบรอบปี โดยมีต้นแบบมาจากสัตว์แต่ละรูปแบบ

 เนื้อเรื่อง 
เรื่องราวเกิดขึ้นกับเหตุการณ์มหาสงครามยูนิเวิร์ส หุ่นรบของขบวนการทั้ง 49 ขบวนการจากจักรวาลต่างๆ ได้ต่อกรกับศัตรูปริศนาที่สร้างภัยพิบัติในจักรวาล ในขณะที่เกือบจะพ่ายแพ้ เหล่าขบวนการก็ได้สร้าง เซ็นไตริง ขึ้นมา เพื่อเรียก เทก้าซอร์ด ผู้กอบกู้สูงสุดในจักรวาล จนเอาชนะผู้สร้างภัยพิบัติครั้งนั้นได้สำเร็จ แต่ก็ได้เกิดการทำลายล้างและสร้างจักรวาลขึ้นมาใหม่อีกครั้งด้วยการส่งแหวนเหล่านั้นกระจายออกไปในโลกต่างๆ

จนเวลาผ่านไป บุคคลทั้ง 5 ที่มาจากกลุ่มสังคมที่แปลกแยกออกไป ได้รับโอกาสที่จะเปลี่ยนแปลงชีวิตจากเทก้าซอร์ดซึ่งได้เลือกมาเพื่อแปลงร่างเป็นนักรบขบวนการกลุ่มที่ 50 โกจูเจอร์ ซึ่งได้รับมอบหมายให้รวบรวมเซ็นไตริงและผู้ที่รวบรวมทั้งหมดจะได้รับพรที่ปรารถนา ซึ่งเป็นการเริ่มต้นการแข่งขันไม่เพียงระหว่างกลุ่มเท่านั้น แต่ยังรวมถึงองค์กรชั่วร้ายโนวันเวิลด์ ไบรดัน ศัตรูที่ขัดขวางพวกเขาอีกด้วย

 ตัวละคร 
 ขบวนการนัมเบอร์วัน โกจูเจอร์ 
กลุ่มนักรบทั้ง 5 ที่ทำสัญญากับเทก้าซอร์ด เพื่อทำให้ความปรารถนาของพวกเขาเป็นจริง ซึ่งสมาชิกทั้งหมดล้วนเป็นกลุ่มคนที่อยู่ในกลุ่มสังคมที่แปลกแยกด้วยเหตุผลบางประการ ทั้ง 5 คนเป็นคู่แข่งกันต่อสู้เพื่อชิงเซ็นไตริง แต่สามารถกลายมาเป็นเพื่อนร่วมทีมที่ต่อสู้ร่วมกันเมื่อมีจุดประสงค์ร่วมกัน นอกจากนี้เมื่อครอบครองแหวนทำให้ผู้ใช้มีพลังทักษะพิเศษเข้ามาอีกด้วย

 แผนผลิตแรกเริ่มนั้นใช้ชื่อขบวนการนี้ว่า ขบวนการสุดแกร่ง (最強戦隊)

 โทโนะ โฮเอรุ (遠野 吠)
ตัวเอกของเรื่อง อายุ 20 ปี ผู้มีสมญานามว่า ชายหนุ่มพาร์ทไทม์พเนจร (がいないはぐれアルバイター) เนื่องจากเขาถูกไล่ออกจากงานพาร์ทไทม์บ่อยครั้ง เขาได้มาพบกับเทก้าซอร์ด ดาบและแหวนที่สัญญาว่าหากขึ้นสู่อันดับหนึ่งของทุกสิ่ง ปรารถนาที่เป็นจริงจะบันดาลมาให้ แต่เขาไร้ซึ่งแรงปรารถนาใด ๆ โดยเวลาแปลงร่างปกติมักจะหอนคล้ายหมาป่า 
ในอดีตตนกับพี่ชายหลงเข้ามาในฐานทัพโนวันเวิลด์ ทำให้สูญเสียพี่ชายไป ส่วนครอบครัวก็จำความไม่ได้ เพราะบอกว่าให้เลิกปรารถนาเพื่อให้รอดจากไบรดัน พอตนกลับมาบ้านที่เคยอยู่ พ่อแม่ก็ย้ายไปที่อื่นแล้ว จึงทำให้เขาคิดว่าเขาดูนอกคอกจากโลกใบนี้ และหางานพาร์ทไทม์ประทังชีวิต
โกจูวูลฟ์ (ゴジュウウルフ)
ร่างแปลงนักรบที่เอนเกจโดยโทโนะ โฮเอรุ ชุดสีแดง มีต้นแบบมาจากหมาป่า มีประสาทสัมผัสที่เฉียบคมเหมือนสุนัข และฟันศัตรูด้วยเทก้าซอร์ดที่สวมมือขวาไว้ ท่าไม้ตายคือ ไรซิ่งเรดวูลฟ์ และ ฟินิชฟิงเกอร์วูลฟ์
เบียคุยะ ริคุโอะ (百夜 陸王)
ชายหนุ่มพราวเสน่ห์ ผู้เป็นอดีตซูเปอร์ไอดอล อายุ 25 ปี เขามีสามารถหว่านล้อมและตกแฟนคลับได้แค่รอยยิ้ม แต่ทว่าเขาถูกไล่ออกจากเอเจนซี่ด้วยเหตุผลบางอย่าง เป็นคนที่วางแผนเก่ง ปรับตัวเข้ากับสถานการณ์ได้ดี มีความมั่นใจสูง และพึ่งพาได้ ตอนขึ้นไลฟ์เสตจ มีวลีประจำตัวคือ "จะกี่อีกร้อยราตรี..ก็ขออยู่ข้างเธอ"
โกจูเลออน (ゴジュウレオン)
ร่างแปลงนักรบที่เอนเกจโดยเบียคุยะ ริคุโอะ ชุดสีน้ำเงิน มีต้นแบบมาจากสิงโต มีความสามารถใช้ระบบการได้ยินขั้นสูง อาวุธประจำกายคือ เลออนบัสเตอร์ 50
บาคุกามิ ริวกิ (暴神 竜儀)
ชายผู้มีศรัทธาต่อเทก้าซอร์ดอย่างแรงกล้า อายุ 30 ปี ชายผู้เชื่อว่าการรับใช้ดาบศักดิ์สิทธิ์คือจุดสูงสุดของชีวิต ความปรารถนาที่จะเติมเต็มความต้องการของเทก้าซอร์ด แม้ว่าจะต้องพยายามแค่ไหน แต่มีนิสัยซื่อตรงและรักสงบ มีพละกำลังมหาศาล เวลาโกรธจะเขวี้ยงของหนักใส่ หากพบคนที่ใช้เทก้าซอร์ดในทางไร้สาระ ในเวลาต่อมาเขาได้เป็นผู้จัดการคนใหม่ต่อจากซาโอริพร้อมทันเปลี่ยนชื่อร้านฮันเซกิเป็นร้านชุมชนแห่งเทก้าซอร์ด
แต่เดิมเขาเกิดมาในครอบครัวที่มีฐานะประกอบอาชีพหมอศัลย์แพทย์เป็นหลักและมีความเข้มงวด จนมาวันหนึ่งริวกิได้พบหนังสือตำนานของเทก้าซอร์ดทำให้เขาเริ่มมีความศรัทธาต่อเทก้าซอร์ด จนเวลาผ่านไปเขาหนีออกมาจากบ้านเพราะหนีความกดดันจากบ้านของเขา
โกจูไทแรนโน (ゴジュウティラノ)
ร่างแปลงนักรบที่เอนเกจโดยบาคุกามิ ริวกิ ชุดสีเหลือง มีต้นแบบมาจากไทแรนโนซอรัส มีความสามารถในการต่อสู้ด้วยพละกำลังที่แกร่งกล้า อาวุธประจำกายคือ ไทแรนโนแฮมเมอร์ 50
ทาเคฮาระ คินจิโร่ (猛原 禽次郎)
นักเรียนมัธยมปลายชั้นปีที่ 2 ผู้แคล่วคล่องและปราดเปรียว ความเร็วไม่เป็นสองรองใคร เป็นเด็กหนุ่มผู้รักงานปาร์ตี้และสังสรรค์จนไม่สนใจสังคมรอบข้าง
แต่แท้จริงแล้ว ชื่อจริงของเขาคือ ทาเคฮาระ โจจิ (猛原 譲二) ชายชรา วัย 87 ปี ที่มีลูกชาย 1 คน และ หลานชาย 1 คน เป็นคนที่ใช้ชีวิตเข้มงวดทั้งต่อตนเองและผู้อื่น คติประจำตัวคือ "ทรหดไม่คดงอ" เขาได้พบเซ็นไตริงโกจูอีเกิ้ลบนกระถางต้นไม้ในบ้านและได้ขอพรจากเทก้าซอร์ดให้ตัวเองมีร่างกายกลับมาเป็นวัยหนุ่มอีกครั้ง เนื่องจากต้องใช้ชีวิตในวัยหนุ่มได้อย่างอิสระ ตามเจตนารมณ์ของ ทาเคฮาระ ฟุซาโกะ ภรรยาของเขาที่เสียชีวิตไปโดยมีคำสั่งเสียว่า "ขอให้ใช้ชีวิตตามแต่ใจปรารถนาเถอะ" จนกระทั่งเขาได้เข้าโรงเรียนมัธยมปลายมินามิบะซึ่งมี ทาเคฮาระ ฟุโตชิ หลานชายที่อยู่ในชั้นเรียนเดียวกัน จึงทำให้เขาต้องปลอมชื่อเป็น คินจิโร่ ที่มาจากคำว่า ทาเคะคินจิ แปลว่า สายพันธุ์นกล่าเหยื่อ มีข้อจำกัดคือต้องรับประทานอาหารที่มีส่วนประกอบของไข่ เพื่อให้ร่างกายอยู่ในสภาพวัยรุ่นในช่วงเวลาที่จำกัด
โกจูอีเกิ้ล (ゴジュウイーグル)
ร่างแปลงนักรบที่เอนเกจโดยทาเคฮาระ คินจิโร่ ชุดสีเขียว มีต้นแบบมาจากนกอินทรี มีความสามารถในการมองเห็นทุกระยะด้วยการมองเห็นแบบพิเศษ อาวุธประจำกายคือ อีเกิ้ลชูตเตอร์ 50
อิจิคาวะ สึมิโนะ (一河 角乃)
หญิงสาวผู้มีฉายา ยอดนักสืบไฮคลาส (ハイクラス名探偵) อายุ 23 ปี อดีตนักเรียนหญิงโรงเรียนตำรวจ ฝีมีอฉกาจผู้มีความน่ารักเป็นอาวุธ แต่เพราะเหตุบางอย่างทำให้เธอถูกเพื่อนร่วมงานเกลียดชังจนโดนไล่ออก บ่อยครั้งเมื่อไม่มีงานนักสืบ เธอจะมารับหน้าที่เป็นพนักงานพาร์ทไทม์ จุดประสงค์ของเธอคือตามหา อิจิคาวะ โอโตะ น้องสาวที่ถูกลักพาตัวไป ในช่วงแรกเธอไม่สามารถเอนเกจได้เนื่องจากความปรารถนายังไม่ชัดเจน แต่เนื้อในแล้วเป็นคนช่วยเหลือเด็กยิ่งกว่าใครๆ สุดท้ายเลยขอสาบานต่อเทก้าซอร์ดจะปกป้องทุกคน และสามารถเอนเกจเป็นโกจูยูนิคอร์นได้อย่างสมบูรณ์
โกจูยูนิคอร์น (ゴジュウユニコーン) 
ร่างแปลงนักรบที่เอนเกจโดยอิจิคาวะ สึมิโนะ ชุดสีดำ มีต้นแบบมาจากยูนิคอร์น มีความสามารถในการใช้พลังโทรจิตและการอ่านจิตใจ อาวุธประจำกายคือ ยูนิคอร์นดริล 50
คุมาเดะ มาชิโระ (熊手 真白)
ปรากฏตั้งแต่ตอนที่ 16 ชายผู้ปฏิรูปโลกที่ไม่กลัวแม้แต่เทพเจ้า วัย 26 ปี มีฉายาว่า ก็อดเนส คุมาเดะ (ゴッドネス熊手) เขาคือโกจูวูลฟ์คนแรกก่อนหน้าโฮเอรุ และเป็นผู้พิชิตจากภัยหายนะจากมหาสงครามยูนิเวิร์สกับได้รางวัลจากพรมาคือโลกอันสงบสุข จนถูกผนึกไปพร้อมกับเทก้าซอร์ดเป็นเวลาหมื่นปี จนกระทั่งกูเดเบิร์นได้ไปปลดผนึกเขาและได้ครอบครองแหวนโกจูโพล่าร์มา โดยนิสัยของเขานั้นเป็นคนหลงตัวเอง ชอบดูถูกคนอื่น แต่ก็มีความร้อนแรง เขาเป็นคนตั้งชื่อใหม่ให้กูเดเบิร์น และมีความปราถนาที่จะรวบรวมแหวนทั้งหมดเพื่อให้ตนเป็นพระเจ้าที่เหนือกว่าเทก้าซอร์ด
โกจูโพล่าร์ (ゴジュウポーラー)  
ร่างแปลงนักรบที่เอนเกจโดยคุมาเดะ มาชิโระ ชุดสีขาว มีต้นแบบมาจากหมีขาว มีความสามารถในการใช้พลังน้ำแข็ง และเน้นสู้แบบนักมวย อาวุธประจำกายคือ แบร์อัคคุมะ 50

 ผู้เกี่ยวข้องกับโกจูเจอร์ 
อิจิมะ ซาโอริ (飯島 佐織)
เจ้าของคาเฟ่ร้านฮันเซกิ เธอเป็นผู้ให้ที่พักแก่โฮเอรุ รวมไปถึงยอมจ้างงานและให้ริวกิมาดูแลร้านแทนในช่วงที่ยามมีธุระสำคัญอีกด้วย แม้ว่านิสัยจะเป็นแบบนั้น เชื่อใจว่าลึกแล้วเขาคือคนดีกว่าใครๆ ในตอนที่ 2 ซาโอริถูกโนวันนักล่าสมบัติเพื่อกลืนความปรารถนาจากการอยากได้เงินหนี้ค่าเช่าห้องของโฮเอรุ แต่โฮเอรุช่วยไว้ทัน
อิจิมะ อาโออิ (飯島 碧)
ลูกชายของซาโอริ มักเล่นกับโฮเอรุอยู่บ่อยๆ

 นักสู้แห่งยูนิเวิร์ส 
นักสู้แห่งยูนิเวิร์ส (ユニバース戦士, ยูนิเวิร์สเซ็นชิ) คือชื่อกลุ่มนักรบที่ถูกเลือกจากเทพยักษ์ เทก้าซอร์ด เช่นเดียวกับฝั่งโกจูเจอร์ โดยมีเทก้าซอร์ดสีเงินเป็นอุปกรณ์แปลงร่างหลักและมีเซ็นไตริง ยูนิเวิร์สริงที่มีนอกจากของโกจูเจอร์ สีชุดประจำตัวคือสีแดง

สึสึมิ นัตสึเมะ (堤なつめ)
ปรากฏตั้งแต่ตอนที่ 1 นักดนตรีที่ทำงานพนักงานพาร์ทไทม์ร้านสะดวกซื้อ เป็นเพื่อนร่วมงานของโฮเอรุ เขาได้ทำสัญญากับเทก้าซอร์ดว่าจะสร้างวงดนตรีอันดับหนึ่งให้ได้ ในตอนที่ 2 เขาได้เดินทางต่อที่ใดสักแห่งหนึ่ง และสาบานจะท้าดวลกับโฮเอรุในซักวัน ซึ่งตนนำเหรียญที่โฮเอรุชดใช้คืนเป็นเครื่องเตือนใจ
คุวากาตะโอเจอร์ (クワガタオージャー)
ร่างแปลงนักรบที่เอนเกจโดยสึสึมิ นัตสึเมะ ความสามารถพิเศษคือ โซลิด (硬化) ทำให้ผ้าคลุมโอซาแมนท์แข็งขึ้นเหมือนด้วงและสามารถสะท้อนพลังการโจมตีได้
อาตามิ โทโคนัตสึ (熱海常夏)
ปรากฏในตอนที่ 3 ถึงตอนที่ 6 นายกรัฐมนตรีที่อายุน้อยที่สุดในประเทศญี่ปุ่น เป็นนักการเมืองพรรคนิปปงคิบิดังโงะ สามารถโน้มน้าวผู้คนให้เข้าข้างและซื้อใจได้ อุปนิสัยของเขามีความลับลมคมในและเจ้าเล่ห์ภายในตัว เขาได้ทำสัญญากับเทก้าซอร์ดโดยมีจุดประสงค์ที่จะเป็นนายกที่มีชื่อเสียงอันดับหนึ่ง อย่างไรก็ตามในตอนที่ 5 เขาได้ลาออกจากตำแหน่งนายกรัฐมนตรีเนื่องจากถูกกล่าวหาว่าใช้อาวุธในการต่อสู้ จึงทำให้ไปร่วมมือกับไบรดันเพื่อที่ต่อกรกับโกจูเจอร์ อย่างไรก็ตาม เขาแค่อยากได้เพื่อนแท้ที่จะเคียงข้างไปด้วยกันเท่านั้น เขาพ่ายแพ้จากการดวลดาบกับโฮเอรุ และเสียแหวนทั้งหมดไป แม้ว่าเขาพ่ายแพ้ต่อโฮเอรุ และเขาได้ยอมรับเป็นเพื่อนสนิทให้กับโฮเอรุ
ดงโมโมทาโร่ (ドンモモタロウ)
ร่างแปลงนักรบที่เอนเกจโดยอาตามิ โทโคนัตสึ ความสามารถพิเศษคือ ซัมมอน (召喚) เรียกโอริกามิทั้ง 3 ทั้ง อินุ, โอริกามิ, คิจิ มาช่วยโจมตี นอกจากนี้สามารถใช้อาวุธซันกลาสซอร์ด
ซาคุราบะ (桜庭)
ปรากฏในตอนที่ 4 อัยการมือฉมังผู้ทะเยอทะยาน เขาได้ทำสัญญากับเทก้าซอร์ดว่าจะเป็นอัยการอันดับหนึ่ง เขาพ่ายแพ้จากการโจมตีของดงโมโมทาโร่ ทำให้เซ็นไตริงริวโซลเจอร์ถูกแย่งชิงไปหลังจากที่เทก้าซอร์ดสีเงินสูญสลายไป
ริวโซลเรด (リュウソウレッド)
ร่างแปลงนักรบที่เอนเกจโดยซาคุราบะ ไม่ได้ระบุพลังความสามารถพิเศษเนื่องจากถูกดงโมโมทาโร่โจมตีจนพ่ายแพ้พร้อมถูกชิงแหวนไป ภายหลังเซ็นไตริงก์วงนี้มอบให้กับโกจูยูนิคอร์นหลังจากภารกิจงานเสร็จสิ้น
โอไซ เมกุรุ (往歳巡)
ปรากฏในตอนที่ 7, 8 และ ตอนที่ 10 เป็นศาสตราจารย์วิชาโบราณคดีเซ็นไตที่มหาวิทยาลัยแห่งหนึ่ง ในช่วงระหว่างที่โกจูเจอร์เอาชนะจากการต่อสู้กับโนวันเรื่องใจเต้นนั้น เขาถูกริงฮันเตอร์ การิวโดะ ยิงเข้าโจมตีที่หลัง ทำให้ถูกแย่งชิงเซ็นไตริงจูเรนเจอร์ไป พร้อมทั้งนำพาร่างของเขาที่หมดสติและไปยังโนวันเวิลด์เพื่อล้างสมองและใช้เป็นเครื่องมือในการใช้แบล็คไดจูจิน หลังจากที่ช่วยเหลือได้สำเร็จเขาได้บอกสิ่งปรารถนานั่นก็คือต้องการพบขบวนการตัวจริง อย่างไรก็ตามโอไซยังคอยสนับสนุนโกจูเจอร์อยู่เนื่องๆ
ไทแรนโนเรนเจอร์ (ティラノレンジャー)
ร่างแปลงนักรบที่เอนเกจโดยโอไซ เมกุรุ ความสามารถพิเศษคือ รีเกน (復元) ทำให้ฟื้นคืนไดจูจินที่พังจากเหตุการณ์สงครามยูนิเวิร์สได้
อากะนินเจอร์ (アカニンジャー), โกเซย์เรด (ゴセイレッド), สเปดเอซ (スペードエース)
ปรากฏในตอนที่ 8 เป็นกลุ่มผู้ที่ถูกโจมตีโดยริงฮันเตอร์ การิวโดะ และถูกแย่งชิงเซ็นไตริงไป
โทโดโรกิ ไกอา (等々力凱亜)
ปรากฏในตอนที่ 11 และ 12 ผู้ฝึกสัตว์ร้ายพเนจร เอกลักษณ์ของเขาคือแต่งกายเหมือนคาวบอยและพกเครื่องดนตรีต่างๆ ไว้ตลอด ในอดีตเคยเป็นสัตวแพทย์และเจ้าหน้าที่คุ้มครองสัตว์ แต่ทว่ารูนะคู่หมั้นของเขาประสบอุบัติเหตุตกหน้าผาในภูเขาลึกจนเสียชีวิต และกลายเป็นอสูรโนวัน ทำให้เขาร่อนเร่พเนจรตามหาโนวันโอนิที่พรากรูนะจากสภาวะความตาย เขามีความปรารถนาที่ต้องการที่จะให้รูนะกลับมาอิสระและเสียชีวิตอย่างสงบ จึงร่วมมือต่อสู้ด้วยกาโอคิงและเทก้าซอร์ดบลู เดก้าคลอว์ที่บังคับโดยริคุโอะ หลังจากการต่อสู้จบลงไกอาได้มอบเซ็นไตริงกาโอเรนเจอร์ให้กับริคุโอะและยุติฐานะนักสู้แห่งแหวน
กาโอเรด (ガオレッド)
ร่างแปลงนักรบที่เอนเกจโดยโทโดโรกิ ไกอา ความสามารถพิเศษคือ หนึ่งสัตว์หนึ่งบรรเลง (一獣一奏) ทำให้ควบคุมสัตว์ป่าได้ผ่านเครื่องดนตรี เช่น ใช้คาลิมบาในการควบคุมหมาป่า, ใช้กระดูกขากรรไกรม้าในการควบคุมม้า, ใช้มาราคัส (ลูกซัด) ในการควบคุมสิงโต และใช้ขลุ่ยเคนา ในการควบคุมนกอินทรี
คาวาชิมะ (川島)
ปรากฏในตอนที่ 11 เป็นสมาชิกสมาคมเหยื่อของเบียคุยะ ริคุโอะ ต้องการแก้แค้นเพราะฮารุกะคนรักของเขาหลงรักริคุโอะทุ่มสุดตัวจนมีเหตุทำให้เลิกกัน ปรากฏตัวพร้อมกับอิวาชิตะ
วัลอีเกิ้ล (バルイーグル)
ร่างแปลงนักรบที่เอนเกจโดยคาวาชิมะ ไม่ได้ระบุพลังความสามารถพิเศษเนื่องจากถูกโกจูเลออนโจมตีจนพ่ายแพ้พร้อมถูกชิงแหวนไป
อิวาชิตะ (岩下)
ปรากฏในตอนที่ 11 เป็นสมาชิกสมาคมเหยื่อของเบียคุยะ ริคุโอะ ต้องการแก้แค้นเพราะมากิคู่หมั้นของเขาใช้เงินสินสอดไปจ่ายสินค้าเกี่ยวกับริคุโอะจนหมดตัว ปรากฏตัวพร้อมกับคาวาชิมะ
จูโออีเกิ้ล (ジュウオウイーグル)
ร่างแปลงนักรบที่เอนเกจโดยอิวาชิตะ ไม่ได้ระบุพลังความสามารถพิเศษเนื่องจากถูกโกจูเลออนโจมตีจนพ่ายแพ้พร้อมถูกชิงแหวนไป
ยาโมริ โชโกะ (家守 召子)
ปรากฏในตอนที่ 13 และ 14 เป็นแม่บ้านในตระกูลบาคุกามิผู้มีสมญานามว่าซูเปอร์แม่บ้าน ปรากฏตัวต่อหน้าริวกิเนื่องจากต้องการที่จะพาริวกิกล้บบ้านของตระกูลบาคุกามิด้วยการต่อสู้แบบปลอดภัย แต่ทว่าพลังของแหวนกลับหมดลงกลายเป็นเรดเรซเซอร์ที่กลายเป็นร่างซื่งแหลกทำให้หลุดจากการควบคุม จนในที่สุดโกจูไทแรนโนช่วยชีวิตเธอและดึงสติกลับมา หลังจากการต่อสู้สิ้นสุดลงเธอได้มอบเซ็นไตริงคาร์เรนเจอร์ให้กับริวกิและยุติฐานะนักสู้แห่งแหวน
เรดเรซเซอร์ (レッドレーサー)
ร่างแปลงนักรบที่เอนเกจโดยยาโมริ โชโกะ ความสามารถพิเศษคือ สต๊อป (一時停止) ทำให้คู่ต่อสู้หยุดชะงักโดยใช้นกหวีดเพื่อเป่าออกมา
เรดเรซเซอร์ ร่างซิ่งแหลก (暴走レッドレーサー, โบโซเรดเรซเซอร์)
เรดเรซเซอร์ที่แปรสภาพนักรบเป็นอีกร่างหนึ่ง มีลักษณะการแต่งกายคล้ายกลุ่มแก๊งซิ่ง อาวุธประจำตัวคือคุกิแมจิคแบ็ท ที่มีลักษณะเป็นไม้กระบองที่มีตะปูติดไว้ มีพลังบ้าคลั่งและโจมตีไม่เลือกหน้า อย่างไรก็ตามถูกโกจูไทแรนโนโจมตีจนทำให้สติกลับคืนมา

 พลังและความสามารถของเหล่านักสู้แห่งแหวน 
 อุปกรณ์ทั่วไป 
เซ็นไตริง (センタイリング)
ไอเท็มขุมพลังหลักของโกจูเจอร์และนักสู้แห่งยูนิเวิร์ส เกิดจากการแบ่งพลังของเทก้าซอร์ดที่แบ่งออกมาเป็นรูปทรงแหวน ซึ่งแหวนแต่ละวงได้ถูกกระจายไปทั่วจักรวาล ว่ากันว่าหากรวบรวมแหวนให้ครบและทำสัญญากับเทพยักษ์เทก้าซอร์ด ทำให้สร้างความปรารถนาต่างๆ ที่ต้องการให้กลายเป็นจริง สำหรับแหวนของโกจูเจอร์นั้น มีผลข้างเคียงจากการทำสัญญาคือผู้ที่สัญญาจะมีพลังพิเศษต่างๆ ส่วนฝั่งไบรดันมองว่าเป็นแหวนแห่งการทำลายล้าง เพราะเมื่อใดสวมใส่โดยไม่มีการทำสัญญาทำให้ผู้สวมใส่คนนั้นจะหายไป
ในส่วนของเซ็นไตริงของนักสู้แห่งยูนิเวิร์สนั้นจะถูกเรียกแหวนพวกนี้ว่า เซ็นไตริง ยูนิเวิร์สริง (センタイリング・ユニバース指輪) มีลักษณะแตกต่างกับเซ็นไตริงของโกจูเจอร์คือ เมื่อทำการหมุนกรอบด้านนอกจะทำการเปิดใช้งานพลังของแหวนวงนั้น
ในการใช้งานของเซ็นไตริงแต่ละวงจะมีพลังที่แตกต่างกันตั้งแต่การแปลงร่าง, ดึงพลังความสามารถ และ เรียกใช้อาวุธ

 {| class="wikitable sortable" style="font-size:small" border="1"
|-
! ชื่อ !! ผู้ครอบครอง !! รายละเอียด !! ใช้ครั้งแรก
|-
! โกจูวูลฟ์
| โทโนะ โฮเอรุ
|
|rowspan="3"|ตอนที่ 1
|-
! เทก้าซอร์ดเรด
| โทโนะ โฮเอรุ
|
|-
! คิงโอเจอร์
| สึสึมิ นัตสึเมะ
|
|-
! โกจูเลออน
| เบียคุยะ ริคุโอะ
|
|rowspan="4"|ตอนที่ 2
|-
! โกจูไทแรนโน
| บาคุกามิ ริวกิ
|
|-
! บูนบูมเจอร์
| 
|คุองชิงแหวนจากริคุโอะในตอนที่ 9
|-
! เทก้าซอร์ดเยลโล่
| บาคุกามิ ริวกิ
| 
|-
! ดงบราเธอร์ส
|  
| โฮเอรุดวลดาบชนะในตอนที่ 6 และชิงแหวนจากโทโคนัตสึที่มีหมดเกลี้ยง
|rowspan="4"| ตอนที่ 3
|-
! โอเรนเจอร์
| บาคุกามิ ริวกิ
| 
|-
! เจ็ทแมน
|  
| 
|-
! เทก้าซอร์ดบลู
| เบียคุยะ ริคุโอะ
| 
|-
! โกจูอีเกิ้ล
| ทาเคฮาระ คินจิโร่
| 
|rowspan="3"| ตอนที่ 4
|-
! ริวโซลเจอร์
|   
| โทโคนัตสึเป็นผูัเอาชนะ แต่ได้มอบให้กับสึมิโนะ
|-
! ไทม์เรนเจอร์
|  
| 
|-
! โกจูยูนิคอร์น
| อิจิคาวะ สึมิโนะ
|
|rowspan="2"|ตอนที่ 5
|-
! เทก้าซอร์ดกรีน
| ทาเคฮาระ คินจิโร่
|
|-
|-
! โบเคนเจอร์
|  
|
|rowspan="2"|ตอนที่ 6
|-
! เทก้าซอร์ดแบล็ค
| อิจิคาวะ สึมิโนะ
|
|-
! จูเรนเจอร์
| 
|
|rowspan="3"|ตอนที่ 7
|-
! อาบะเรนเจอร์
| บาคุกามิ ริวกิ
|
|-
! เคียวริวเจอร์
| ทาเคฮาระ คินจิโร่
|
|-
! เทก้าจูน
|คุอง
|
|rowspan="4"|ตอนที่ 8
|-
! นินนินเจอร์
| 
|โฮเอรุชิงแหวนคืนมาจากคุองในตอนที่ 10 ได้เผยความสามารถพิเศษนินจาลิตี้ทำให้แยกร่างและแบ่งพลังเทก้าซอร์ดได้ 5 ตัว
|-
! โกเซย์เจอร์
|rowspan="4"| คุอง
|
|-
! แจ็คเกอร์
|
|-
! เด็นจิแมน
|
|rowspan="2"| ตอนที่ 9
|-
! เกคิเรนเจอร์
|
|-
! กาโอเรนเจอร์
|
|ไกอามอบแหวนวงนี้ให้กับริคุโอะในตอนที่ 12
| rowspan="3" |ตอนที่ 11
|-
!จูโอเจอร์
|
|
|-
!ซันวัลคัน
|
|
|-
!คาร์เรนเจอร์
|
|
| rowspan="2" |ตอนที่ 13
|-
!กิงกะแมน
|อิจิคาวะ สึมิโนะ
|เดิม Mr. ไชนิ่งไนฟ์ เป็นผู้ครอบครองแหวนวงนี้ แต่สึมิโนะใช้พลังอ่านจิตใจ คว้าเซ็นไตริงก์ได้สำเร็จ
|-
!ไลฟ์แมน
|rowspan="2"|คุอง
|
| rowspan="2" |ตอนที่ 14
|-
!เฮอร์ริเคนเจอร์
|-
!โกจูโพล่าร์
|คุมาเดะ มาชิโระ
|
| ตอนที่ 16
|-
!คิราเมเจอร์
|ทาเคฮาระ คินจิโร่
|
| rowspan="2" |ตอนที่ 17
|-
!โกออนเจอร์
|อิจิคาวะ สึมิโนะ
|
|-
!โกกุลไฟว์
|rowspan="3"|คุอง
|
| rowspan="3" |ตอนที่ 19
|-
!เทอร์โบเรนเจอร์
|
|-
!ไฟว์แมน
|
|}

สึเมกะบัคเคิล (ツメガバックル)
เข็มขัดของโกจูเจอร์และนักสู้แห่งยูนิเวิร์ส รอบหัวเข็มขัดมีลักษณะคล้ายกับกรงเล็บมือทั้งสองข้าง ทำหน้าที่บรรจุเซ็นไตริง

 พลังและความสามารถของโกจูเจอร์ 
เทก้าซอร์ดสีทอง (金のテガソード)
อุปกรณ์แปลงร่างของโกจูเจอร์มีลักษณะเป็นถุงมือหุ้มดาบข้างขวา เป็นอาวุธที่มีลักษณะคล้ายกับเทพยักษ์ เทก้าซอร์ด ซึ่งมาจากความปรารถนาของผู้ที่ถูกเลือก โดยการใช้งานนั้นจำเป็นต้องใช้เซ็นไตริงติดตั้ง ซึ่งมีความสามารถต่างๆ ดังต่อไปนี้
การแปลงร่าง
ติดตั้งเซ็นไตริง แล้วผู้ใช้จะประกาศคำแปลงร่างว่า เอนเกจ หลังจากนั้นมีเสียงประกาศว่า "Clap your hands" โดยให้ปรบมือ 2 จังหวะ แล้วปรบมืออีก 1 จังหวะ แล้ววาดวงกลมใหญ่ไว้ด้านหน้าหมุนเป็นวงกลมเหนือหัวและปรบมือหนึ่งครั้งเหนือหัว จากนั้นกดไกปืนเพื่อทำการแปลงร่าง
การเปลี่ยนร่าง
ทำการยกนิ้วชี้และนิ้วนางของเทก้าซอร์ดสีทองขึ้น หลังจากนั้นมีเสียงประกาศว่า "Awaking" แล้วทำการแปลงร่างเป็นหุ่นยนต์ นอกจากนี้ผู้ใช้งานสวมชุดคนขับแล้วเข้าสู่สังเวียน โดยเข้าไปยังส่วนหัวของเทก้าซอร์ด ด้วยการผสานเทก้าซอร์ดของตนเองไว้ภายในห้องบังคับ เมื่อผู้ใช้งานจะกลายเป็นหนึ่งเดียวกับเทพยักษ์ จะมีเสียงประกาศว่า ผสานร่างเทพมนุษย์! (人神一体!, จินชินอิทไต!) ทำให้ผู้ใช้สามารถประสานจิตเข้ารวมกับเทพยักษ์เทก้าซอร์ด เพื่อควบคุมได้อย่างอิสระ
การใช้ท่าไม้ตาย
ทำการกดไกปืนค้างไว้เพื่อเปิดใช้งาน เมื่อใช้ตอนอยู่ในห้องคนขับของเทพยักษ์ เทก้าซอร์ด จะเป็นการเปิดใช้งานท่าไม้ตายของเทพยักษ์ เทก้าซอร์ด ได้
วูลฟ์เดคาลิเบอร์ 50 (ウルフデカリバー50, วูลฟ์เดคาลิเบอร์โก)
อาวุธที่เรียกใช้โดยเซ็นไตริง เทก้าซอร์ดเรด เป็นอาวุธประจำตัวของโกจูวูลฟ์ รูปทรงดาบผสมหมาป่า มีความสามารถคือคลื่นดาบกลายเป็นประตูสะท้อน หากส่งศัตรูไปในประตู จะเกิดการสะท้อนไปมา ก่อนเผด็จศึก
เลออนบัสเตอร์ 50 (レオンバスター50, เลออนบัสเตอร์โก)
อาวุธที่เรียกโดยเซ็นไตริง เทก้าซอร์ดบลู เป็นอาวุธประจำตัวของโกจูเลออน รูปทรงปืนผสมสิงโต
ไทแรนโนแฮมเมอร์ 50 (ティラノハンマー50, ไทแรนโนแฮมเมอร์โก)
อาวุธที่เรียกโดยเซ็นไตริง เทก้าซอร์ดเยลโล่ เป็นอาวุธประจำตัวของโกจูไทแรนโน รูปทรงค้อนผสมไทแรนโนซอรัส
อีเกิ้ลชูตเตอร์ 50 (イーウルシューター50, อีเกิ้ลชูตเตอร์โก)
อาวุธที่เรียกโดยเซ็นไตริง เทก้าซอร์ดกรีน เป็นอาวุธประจำตัวของโกจูอีเกิ้ล รูปทรงปืนหน้าไม้ผสมนกอินทรี
ยูนิคอร์นดริล 50 (ユニコーンドリル50, ยูนิคอร์นดริลโก)
อาวุธที่เรียกโดยเซ็นไตริง เทก้าซอร์ดแบล็ค เป็นอาวุธประจำตัวของโกจูยูนิคอร์น รูปทรงสว่านผสมยูนิคอร์น

 ข้อมูลจำเพาะ
{| class="wikitable sortable" style="font-size:small" border="1"
|-
! ชื่อ !! ความสูง !! ความกว้าง !! ความยาว !! น้ำหนัก
|-
!วูลฟ์เดคาลิเบอร์ 50 (ขนาดยักษ์)
|67.5 เมตร
|16.0 เมตร
|25.2 เมตร
|500 ตัน
|-
!เลออนบัสเตอร์ 50 (ขนาดยักษ์)
|29.6 เมตร
|20.3 เมตร
|32.8 เมตร
|300 ตัน
|-
!ไทแรนโนแฮมเมอร์ 50 (ขนาดยักษ์)
|30.7 เมตร
|12.7 เมตร
|39.0 เมตร
|500 ตัน
|-
!อีเกิ้ลชูตเตอร์ 50 (ขนาดยักษ์)
|63.3 เมตร
|15.5 เมตร
|32.2 เมตร
|200 ตัน
|-
!ยูนิคอร์นดริล 50 (ขนาดยักษ์)
|59.3 เมตร
|19.5 เมตร
|23.3 เมตร
|400 ตัน
|}

 พลังและความสามารถของโกจูโพล่าร์ 
กูเดเบิร์น (グーデバーン)
อุปกรณ์แปลงร่างของโกจูโพล่าร์มีลักษณะเป็นถุงมือข้างขวา เป็นอาวุธที่มีลักษณะคล้ายกับเทพยักษ์ กูเดเบิร์น
แบร์อัคคุมะ 50 (ベアックマ50, แบร์อัคคุมะโก)
คู่หูประจำตัวของโกจูโพล่าร์ มีลักษณะคล้ายกับเครื่องจักรหมีขาว เกิดจากพลังแหวนของโกจูโพล่าร์โดยอิงจากของเล่นหมีที่อยู่กับมาชิโระ สามารถยิงปืนออกจากปากได้อย่างรวดเร็วและปล่อยไอเยือกแข็งที่มีอุณหภูมิลบ 50 องศา มีนิสัยชอบพูดมากและมักจะพิมพ์ใบแจ้งหนี้และเก็บธรรมเนียม จากการช่วยเหลือโดยโกจูโพล่าร์

 พลังและความสามารถของนักสู้แห่งยูนิเวิร์ส 
เทก้าซอร์ดสีเงิน (銀のテガソード)
อุปกรณ์แปลงร่างของนักสู้แห่งยูนิเวิร์ส มีลักษณะคล้ายกับเทก้าซอร์ดสีทองของโกจูเจอร์แต่เป็นสีเงิน มีคุณสมบัติเดียวกันกับเทก้าซอร์ดสีทองทุกประการ

 เทพยักษ์ เทก้าซอร์ด 
เทพยักษ์ เทก้าซอร์ด (巨神テガソード) คือ เทพยักษ์ในตำนาน ผู้ที่ปราบศัตรูที่สร้างจากภัยหายนะจากมหาสงครามยูนิเวิร์สที่เหล่าหุ่นรบจากเหล่าซูเปอร์เซ็นไตที่ต่อสู้กันจนเอาชนะได้ แต่หลังจากที่เอาชนะก็ได้ถูกจำศีลกลายเป็นรูปปั้นขนาดยักษ์ที่คล้ายกับดาบประกบมือขวาและทำหน้าที่ในการตามหาเหล่าผู้คนที่มีแรงปรารถนาอันสูงส่งเพื่อทำสัญญากับวงแหวน อีกทั้งเป็นผู้จัดการประลองเพื่อเฟ้นหาความเป็นหนึ่งของเหล่านักรบแห่งแหวนด้วยกันเอง

ทั้งนี้เมื่ออยู่กับโกจูเจอร์สามารถเปลี่ยนรูปร่างและรูปแบบการต่อสู้ได้หลากหลายเพื่อให้เหมาะกับลักษณะของผู้ใช้งาน และเมื่อผู้ใช้เซ็นไตริงเรียกเทก้าซอร์ด ผู้ใช้จะทำการริงอิน (เข้าสู่สังเวียน) เพื่อผสานร่างเทพมนุษย์ด้วยการเปลี่ยนชุดห้องคนขับ

ข้อมูล
ส่วนสูง - 23.7 เมตร
ความกว้าง - 31.0 เมตร
ความยาว - 64.0 เมตร

เทก้าซอร์ดเรด (テガソードレッド)
หุ่นรบที่เกิดจากการรวมร่างระหว่างเทพยักษ์ เทก้าซอร์ดและเซ็นไตริงเทก้าซอร์ดเรด เป็นหุ่นรบที่มีพลังด้านสมดุลย์ โดยโฮเอรุริงอินด้วยเซ็นไตริงเทก้าซอร์ดเรด และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้อันเกรี้ยวกราดของโฮเอรุ โดยถูกแสดงออกมาผ่านการควงดาบและการต่อสู้อันเฉียบคม และยังสามารถเปลี่ยนเป็นรูปแบบมือเพื่อปิดกั้นการมองเห็นของศัตรู และใช้ท่าปาล์มคลัชและใช้โซลบูสเตอร์ เพื่อยิงพลังงานออกจากขาทั้งสองข้างเพื่อหลบการโจมตีและสวนกลับจากทางอากาศเหนือสังเวียน
ท่าไม้ตายคือ เทก้าซอร์ด เอาท์ลอว์เบรกเกอร์ (テガソード・合斗狼アウトローブレイカー)
เทก้าซอร์ดบลู (テガソードブルー)
หุ่นรบที่เกิดจากการรวมร่างระหว่างเทก้าซอร์ดและเลออนบัสเตอร์ 50 เป็นหุ่นรบที่มีพลังด้านการยิง โดยริคุโอะริงอินด้วยเซ็นไตริงเทก้าซอร์ดบลู และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้ด้วยการยิงกระสุนเสียงคำรามผ่าน ปืนใหญ่เลออนบัสเตอร์ ที่ติดตั้งบนแขนขวา สามารถต่อสู้ด้วยการไม่ให้ปล่อยให้คู่ต่อสู้ที่เคลื่อนไหวเร็วที่สุดหลุดมือไปได้ และยังเก่งในการไล่ต้อนคู่ต่อสู้ด้วยการยิงรัวๆ
ท่าไม้ตายคือ เทก้าซอร์ด ฝนดาวตก☆ราชสีห์ปิ๊งปิ๊ง (テガソード・キラリ☆ライオン流星群, เทก้าซอร์ด คิราริ☆ไลอ้อนริวเซย์กุน)
เทก้าซอร์ดเยลโล่ (テガソードイエロー)
หุ่นรบที่เกิดจากการรวมร่างระหว่างเทก้าซอร์ดและไทแรนโนแฮมเมอร์ 50 เป็นหุ่นรบที่มีพลังด้านพละกำลัง โดยริวกิริงอินด้วยเซ็นไตริงเทก้าซอร์ดเยลโล่ และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้ด้วยการใช้กำปั้นอันทรงพลังด้วยแขนทั้งสองข้าง ท่าทักษะต่อสู้หลักคือ เทก้าซอร์ดไดรเวอร์ เป็นท่าที่จะชกคู่ต่อสู้ขึ้นไปในอากาศ จากนั้นจับตัวคู่ต่อสู้ไว้ทั้งหมดแล้วทุ่มลงพื้น
ท่าไม้ตายคือ แด่ท่านเทก้าซอร์ด ไดโนเสาร์สรรเสริญพิฆาต (テガソード様・礼賛竜撃, เทก้าซอร์ดซามะ ไรซันริวเกคิ) และ แด่ท่านเทก้าซอร์ด ไดโนเสาร์สรรเสริญพุ่งทะลวง (テガソード様・礼賛竜掌, เทก้าซอร์ดซามะ ไรซันริวโช)
เทก้าซอร์ดกรีน (テガソードグリーン)
หุ่นรบที่เกิดจากการรวมร่างระหว่างเทก้าซอร์ดและอีเกิ้ลชูตเตอร์ 50 เป็นหุ่นรบที่มีพลังด้านการบิน โดยคินจิโร่ริงอินด้วยเซ็นไตริงเทก้าซอร์ดกรีน และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้แบบอิสระ และสามารถบินบนท้องฟ้าได้ด้วย วาเรียเบิลแมนเทิล ที่อยู่บริเวณปีกด้านหลัง
ท่าไม้ตายคือ เทก้าซอร์ด คิวปิดแอโร่ (テガソード・キューピッドアロー)
เทก้าซอร์ดแบล็ค (テガソードブラック)
หุ่นรบที่เกิดจากการรวมร่างระหว่างเทก้าซอร์ดและยูนิคอร์นดริล 50 เป็นหุ่นรบที่มีพลังด้านการต่อสู้ด้วยรูปแบบพุ่งทะลวง โดยสึมิโนะริงอินด้วยเซ็นไตริงเทก้าซอร์ดแบล็ค และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้โดยใช้หอก อาวุธประจำตัวคือ ฮอร์นดริล หอกปลายแหลมรูปทรงสว่าน และ ยูนิคอร์นดริล โล่หัวยูนิคอร์น สามารถเปลี่ยนเป็น โหมดพุ่งทะลวง โดยนำยูนิคอร์นดริลประกอบตรงขาหลังทำให้มี 4 ขา เพื่อเพิ่มความคล่องตัวในการต่อสู้ที่เพิ่มขึ้น
ท่าไม้ตายคือ เทก้าซอร์ด แฟบิวลัสดริลล์ (テガソード・ファビュラスドリル)
เทก้าซอร์ด เดก้าคลอว์ (テガソードデカクロウ)
หุ่นรบที่เกิดจากการรวมร่างระหว่างเทก้าซอร์ดและวูลฟ์เดคาลิเบอร์ 50 เป็นหุ่นรบที่สองของโกจูวูลฟ์ โดยโฮเอรุริงอินด้วยเซ็นไตริงเทก้าซอร์ดเรด และขึ้นบังคับโดยการรวมเป็นหนึ่งกับเทพยักษ์ ซึ่งตัวควบคุมจะแทนที่ด้วยวูลฟ์เดคาลิเบอร์ 50 ทักษะการต่อสู้เลียนแบบความสามารถการต่อสู้โดยการใช้กรงเล็บ ซึ่งอาวุธประจำตัวคือ เดก้าคลอว์ กรงเล็บสีแดงขนาดยักษ์ที่แขนซ้าย และ วูลฟ์เดฮูด ที่อยู่บนหัว
ท่าไม้ตายคือ เทก้าซอร์ด คลอว์พันนิชเชอร์ (テガソード・紅狼クロウバニッシャー)
เทก้าซอร์ดบลู เดก้าคลอว์ (テガソードブルーデカクロウ)
หุ่นรบที่เกิดจากการรวมร่างระหว่างเทก้าซอร์ดบลูและวูลฟ์เดคาลิเบอร์ 50 โดยที่จะมีเดก้าคลอว์ติดตั้งเพิ่มเติมที่แขนด้านซ้าย หุ่นรบสามารถปล่อยพลังงานประกายไฟที่สามารถตรึงคู่ต่อสู้ไว้และสร้างประตูมิติเพื่อโจมตีได้
ท่าไม้ตายคือ เทก้าซอร์ด ☆สตาร์☆ ไลอ้อนดูเอท (テガソード・☆STAR☆スターライオンデュエット)
เทก้าซอร์ด ไวท์เบิร์น (テガソードホワイトバーン)

 ข้อมูลจำเพาะ
{| class="wikitable sortable" style="font-size:small" border="1"
|-
! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง
|-
!เทก้าซอร์ดเรด
|55.0 เมตร
|31.8 เมตร
|24.3 เมตร
|3,000 ตัน
|350 กม. / ชม.
|6.5 ล้านแรงม้า
|-
!เทก้าซอร์ดบลู
|
|44.0 เมตร
|30.3 เมตร
|3,300 ตัน
|350 กม. / ชม.
|16.5 ล้านแรงม้า
|-
!เทก้าซอร์ดเยลโล่
|
|45.5 เมตร
|28.0 เมตร
|3,500 ตัน
|300 กม. / ชม.
|7.5 ล้านแรงม้า
|-
!เทก้าซอร์ดกรีน
|
|98.7 เมตร
|28.6 เมตร
|3,200 ตัน
|450 กม. / ชม.
|1.6  ล้านแรงม้า
|-
!เทก้าซอร์ดแบล็ค
|55.5 เมตร
|
|28.6 เมตร
|3,400 ตัน
|400 กม. / ชม.
|1.7  ล้านแรงม้า
|-
!เทก้าซอร์ด เดก้าคลอว์
|62.5 เมตร
|40.2 เมตร
|25.5 เมตร
|3,000 ตัน
|380 กม. / ชม.
|17.5 ล้านแรงม้า
|-
!เทก้าซอร์ดบลู เดก้าคลอว์
|
|49.7 เมตร
|30.3 เมตร
|3,700 ตัน
|350 กม. / ชม.
|18.5 ล้านแรงม้า
|-
!เทก้าซอร์ด ไวท์เบิร์น
|
|37.0 เมตร
|35.6 เมตร
|6,200 ตัน
|300 กม. / ชม.
|31 ล้านแรงม้า
|}

 เทพยักษ์ กูเดเบิร์น 
เทพยักษ์ กูเดเบิร์น (巨神グーデバーン) เป็นเทพยักษ์ที่มีลักษณะคล้ายกับหมีขาวผสมกับนวมกำปั้น กำเนิดมาจากเทก้าซอร์ตและเทก้าจูนจึงมีสถานะเป็นลูกชายของพวกเขา โดยมาชิโระริงอินด้วยโกจูโพล่าร์ริง และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้รูปแบบนักมวยเป็นหลัก

เขาคือบุตรชายที่มาจากเทก้าซอร์ดและเทก้าจูน มีชื่อว่า องค์ชายแห่งความวินาศ เทก้านากูรุ (破滅の王子テガナグール) มีความสับสนและเอาแต่ใจตัวเอง จนมาชิโระมาเตือนสติและละลายพฤติกรรมของ รวมทั้งได้เปลี่ยนชื่อเป็น กูเดเบิร์น ที่มีความหมายว่ากำปั้นและซัดเปรี้ยง พร้อมทั้งอยู่ร่วมกับมาชิโระ

ข้อมูล
ส่วนสูง - 26.7 เมตร
ความกว้าง - 46.8 เมตร
ความยาว - 29.2 เมตร

 ข้อมูลจำเพาะ
{| class="wikitable sortable" style="font-size:small" border="1"
|-
! ชื่อ !! ความสูง !! ความกว้าง !! ความยาว !! น้ำหนัก !! ความเร็ว !! แรงกำลัง
|-
!เทพยักษ์ กูเดเบิร์น
|52.7 เมตร
|29.0 เมตร
|19.3 เมตร
|3,200 ตัน
|380 กม. / ชม.
|1.6 ล้านแรงม้า
|}

 โรโบยูนิเวิร์ส 
ไดจูจิน (大獣神)
หุ่นยนต์เทพผู้พิทักษ์ เดิมทีถูกทำลายจากเหตุการณ์มหาสงครามยูนิเวิร์ส แต่ว่าโอไซ เมกุรุได้ใช้พลังความสามารถรีเกน จากเซ็นไตริง จูเรนเจอร์ ทำให้ฟื้นคืนสภาพขึ้นมา ในการเรียกนั้นใช้ไดโนบัคเลอร์
แบล็คไดจูจิน (ブラック大獣神)
ไดจูจินที่ถูกพลังของเทก้าจูนครอบงำ ทำให้มีร่างกายเป็นสีดำและมีพลังที่บ้าคลั่งมากกว่าเดิม
ยูนิเวิร์สไดจูจิน (ユニバース大獣神)
หุ่นยนต์ที่ถูกสร้างโดยดาร์ควูลฟ์เดคาลิเบอร์ 50 เป็นการนำแบล็คไดจูจิน, กาโอคิง, เอนจินโอ และ ชินเคนโอ มาผสมรวมกัน โดยแบล็คไดจูจินเป็นส่วนหัวและลำตัว, เอนจินโอเป็นส่วนไหล่ทั้งสองข้าง, กาโอคิงเป็นส่วนแขนทั้งสองข้าง, ชินเคนโอเป็นส่วนขาทั้งสองข้าง
กาโอคิง (ガオキング)
หุ่นยนต์ราชันแห่งภูต ถูกคืนชีพด้วยพลังปาฎิหารย์จากโทโดโรกิ ไกอา ปรากฏตัวเพื่อช่วยเทก้าซอร์ดบลู เดก้าคลอว์

 โนวันเวิลด์ ไบรดัน 
โนวันเวิลด์ ไบรดัน (ノーワンワールド ブライダン) เป็นกลุ่มองค์กรชั่วร้ายที่อยู่ตั้งอยู่ในโลกต่างมิติโนวันเวิลด์มิติที่จำลองแบบมาจากโลกมนุษย์ มีที่ตั้งอยู่ในปราสาทไบรดัน ภายในปราสาทมีรูปปั้นราชินีเทก้าจูนที่สามารถใช้พลังในการรุกรานโลกมนุษย์ได้ สามารถผ่านไปยังโลกมนุษย์ด้วยการเข้าไปในวัตถุที่เกี่ยวกับวงกลม

ราชินี เทก้าจูน (女王テガジューン)
ราชินีจากไบรดัน เป็นผู้ปกครองของโนวันเวิลด์ ในช่วงแรกมีเป้าหมายในการรวบรวมแหวนทั้งหมดเพื่อที่ต้องการหาคนคู่รักที่จะมาเป็นสามีซึ่งนั่นก็คือเทก้าซอร์ด แต่ภายหลังได้เปลี่ยนเป้าหมายเป็นการบังคับแต่งงานเทก้าซอร์ดจนแต่งงานกันสำเร็จและกำเนิดลูกชายของเธอ เทก้านากูรุ หรือ กูเดเบิร์น และมีเป้าหมายใหม่คือนำลูกชายของเธอกลับคืนมา
ต้นกำเนิดของเทก้าจูน ถูกสร้างมาจาก AI ที่มนุษย์สร้างขึ้นเพื่อเลียนแบบเทก้าซอร์ดผู้มีพลังอันยิ่งใหญ่ของเทพเจ้าที่สร้างโลก นอกจากนี้ยังสร้างโลกของตัวเองรวมไปถึงไบรดัน, โนวัน, อาอี อย่างไรก็ตามเทก้าจูน เชื่อว่าโลกของมนุษย์ที่สร้างขึ้นมานั้นไม่สมบูรณ์ จึงมีตั้งเป้าหมายที่จะสร้างโลกของมนุษย์ขึ้นมาใหม่
ไฟร์แคนเดิ้ล (ファイヤキャンドル)
หนึ่งในผู้บริหารของไบรดัน มีตำแหน่งเป็นหัวหน้าหน่วยจู่โจมพิเศษ ฉายาของเขาคือ ไฟร์แคนเดิ้ลแห่งอมตะ (不敗のファイヤキャンドル) ศัตรูคู่ปรับของโกจูวูลฟ์ รักลูกน้องและเอาใจใส่เหมือนเพื่อนสนิท
บูเก้ (ブーケ)
หนึ่งในผู้บริหารของไบรดัน มีตำแหน่งเป็นหัวหน้าฝ่ายเทคนิคของไบรดัน ฉายาของเธอคือ บูเก้แห่งความเมตตา (慈愛のブーケ) เป็นหญิงสาวผู้แสนสุภาพเรียบร้อยและเห็นใจผู้อื่น แต่มีความเอาแต่ใจเล็กๆแบบหญิงสาว ในตอนที่ 3 บูเก้ได้ไปดูไลฟ์คอนเสิร์ตของริคุโอะจนหลงเสน่ห์อย่างจัง เพื่อจุดประสงค์เพิ่มความนิยม ทั้ง อสูรโนวัน นายกโทโคนัตสึ ริคุโอะ และ โฮเอรุ หลังจากที่ผลโหวตเสร็จสิ้น บูเก้ก็หลงรักริคุโอะจนคลั่งรักหนัก โดยของเต็มไปแปะด้วยสินค้าของริคุโอะในที่บังคับหุ่นรบคาเรนเดอุสของเธอ ถ้ามีของสิ่งใดสิ่งหนึ่งเสียหายจาการต่อสู้ (เช่นโฟโต้การ์ด) บูเก้จะมีอารมณ์โกรธแค้นทันที
Mr. ไชนิ่งไนฟ์ (Mr.シャイニングナイフ) & Mrs. สวีทเค้ก (Mrs.スイートケーク)
หนึ่งในผู้บริหารของไบรดัน มีตำแหน่งเป็นหัวหน้าฝ่ายเจ้าหน้าที่ของไบรดัน เป็นคู่รักสุดหวานฉ่ำที่รวมร่างกันเป็นหนึ่งเดียว เมื่อความรักล้นเต็มปรี่สามารถขยายร่างใหญ่ขึ้นมาได้
คุอง (クオン) / โทโนะ ฮิซามิตสึ (遠野 久光)
ปรากฏตัวตั้งแต่ตอนที่ 8 ประธานใหญ่ของบริษัท AI คุองเอไอ คอนเซิร์น (クオンAIコンツェルン) อายุ 28 ปี ชื่อจริงคือ "โทโนะ ฮิซามิตสึ" พี่ชายของโฮเอรุที่หายสาปสูญไปเมื่อหลายปีก่อน โดยเขาถูกพาไปยังโนวันเวิลด์เช่นเดียวกับโฮเอรุน้องชายของเขา เขาได้ถูกรับเลือกมาจากเทก้าจูนจนกลายเป็นไพ่ตายของฝั่งไบรดัน ที่ทำหน้าที่เป็นฝั่งศัตรูของนักสู้แห่งแหวน
ริงฮันเตอร์ การิวโดะ (リングハンター・ガリュード)
ร่างแปลงนักรบที่เอนเกจโดยคุอง เป็นนักล่าแหวนที่ใช้อาวุธเทก้าจูนเป็นอาวุธ มีความสามารถในการโจมตีด้วยปืน และสามารถอัญเชิญนักรบขบวนการต่างๆ รวมถึงสามารถแปรสภาพกลายเป็นอาวุธของนักสู้แห่งยูนิเวิร์สได้ ท่าไม้ตายคือ จูนบลาสต์ 
อสูรโนวัน (ノーワン怪人)
อสูรปีศาจที่ถูกสร้างขึ้นจากมนุษย์ที่มีความปรารถนาแต่ละอย่าง มีทักษะอันโดดเด่นในแต่ละรูปแบบจากบุคคลที่มีความปรารถนา จุดเด่นคือเข็มขัดจะมีตรา NO.1 ไว้รอบเอว โดยลักษณะของพวกเขาเป็นลูกผสมระหว่างสัตว์กับความปราถนาอย่างใดอย่างหนึ่ง เมื่อเจอเหยื่อที่มีความปราถนา จะดูดกลืนเหยื่อเข้าไปในร่างของตนเอง ทางเดียวที่จะช่วยเหลือเหยื่อได้ คือต้องใช้ท่าไม้ตาย ที่จะเปิดช่องว่างขึ้นมาเพื่อดึงเหยื่อออกมา
โนวันนักล่าสมบัติ (トレジャーハントノーワン)
โนวันที่มีต้นแบบมาจากนักล่าสมบัติผสมเหยี่ยว สร้างขึ้นจากอิจิมะ ซาโอริ ผู้มีความปรารถนาที่จะรวยขึ้นในสักวัน 
โนวันความยอดนิยม (人気者ノーワン)
โนวันที่มีต้นแบบมาจากความยอดนิยมผสมกับนางเงือก สร้างขึ้นจากเจ้าของร้านผลไม้ที่โฮเอรุไปทำงานพาร์ทไทม์ ซึ่งเขามีความปรารถนาที่จะทำให้ร้านค้าของเขาได้รับความนิยมมากขึ้น 
โนวันสายตื้ด (パーリーピーポーノーワン)
โนวันที่มีต้นแบบมาจากงานปาร์ตี้ผสมกับผีเสื้อ สร้างขึ้นจากคาเงยามะ ผู้มีความปรารถนาว่าจะใช้ชีวิตกับงานปาร์ตี้อย่างสุดเหวี่ยง 
โนวันจอมจุ้น (おせっかいノーワン)
โนวันที่มีต้นแบบมาจากหอยโข่งและจอมจุ้น สร้างขึึ้นจากชายเนิร์ดร่างอ้วนที่อยากให้สุมิโนะสนใจ ผู้มีความปรารถนาว่าอยากให้มีคนมาจุ้นในชีวิต
โนวันเรื่องใจเต้นรัว (ときめきノーワン)
โนวันที่มีต้นแบบมาจากหัวใจครึ่งขวาและความรักผสมกับนกกระเรียน สร้างขึ้นจากหญิงสาวไม่ระบุนาม ผู้มีความปรารถนาจะเอาชนะจากเกมรักวุ่นวายหัวใจเต้นรัว ในขณะที่สลบไป
โนวันโชวะ (昭和ノーワン)
โนวันที่มีต้นแบบมาจากองค์ประกอบสมัยยุคโชวะผสมกับค้างคาว สร้างขึ้นจากลูกค้าชายพนักงานบริษัทที่มาซื้อข้าวกล่องไม่ระบุนาม ผู้มีความปรารถนาหลงใหลเสน่ห์ยุคโชวะ ในระหว่างที่จะไปทำงาน
โนวันวิ่งไล่จับ (鬼ごっこノーワン)
โนวันที่มีต้นแบบมาจากการละเล่นวิ่งไล่จับผสมกับตัวนาก ต้นแบบคือโนวันอสูร ถูกสร้างจากการทดลองของบูเก้ ทำให้มีความสเถียรการควบคุมร่างกาย
โนวันอสูร (鬼ノーワン)
ร่างที่แท้จริงของโนวันวิ่งไล่จับ เป็นอสูรโนวันที่สิงสู่รูนะในสภาพความตาย ทำให้ไม่มีสติสัมปชัญญะและคลุ้มคลั่งตลอดเวลา มีต้นแบบจากอสูรผสมหอยเม่น
โนวันมารยาท (マナーノーワン)
โนวันที่มีต้นแบบมาจากการทำตัวมีมารยาทผสมกับพะยูน สร้างขึ้นจากชายชราที่เข้มงวดเรื่องมารยาท 
โนวันงานกีฬาสี (運動会ノーワン)
โนวันที่มีต้นแบบมาจากงานกีฬาสีผสมกับเสือดาวลายเมฆ สร้างขึ้นจากเด็กชายที่ชื่อไทโย ผู้มีความปราถนาที่จะสนุกสนานกับการฝึกซ้อมสำหรับงานกีฬาสี
อาอี (アーイー)
พลทหารระดับล่างของไบรดัน มีลักษณะคล้ายกับพนักงานโรงแรมที่แต่งกายชุดสูทสีดำผูกเน็คไทสีแดงมีหมวกคล้ายกับระฆังเรียกว่า เบลเม็ต โดยหมวกระฆังสีเงินเป็นทหารระดับล่างสุด ส่วนหมวกระฆังสีทองเป็นพลทหารระดับสูงสามารถพูดภาษามนุษย์ได้และมีปลอกแขนประดับไว้ โดยมีชื่อเฉพาะตัว
แคสซิอุส แบร์ (カシオス・べアー)
ลูกน้องและเพื่อนคนสนิทของไฟร์แคนเดิ้ล เป็นผู้ขับหุ่นเดรสการ์ดไอไอเซอร์ ครอสซานดร้า
สตาร์ ไฟว์ (スター・ファイブ)
พี่ชายของมิซึตะ ไฟว์ เป็นผู้ขับหุ่นเดรสการ์ดไอไอเซอร์ อ็อกซีเพทาลัม
มิซึตะ ไฟว์ (ミツタ・ファイブ)
น้องของสตาร์ ไฟว์ เป็นผู้ขับหุ่นเดรสการ์ดไอไอเซอร์ แบงค์เซีย
มาจิ กิเร (マジ・ギレー)
ทหารระดับสูงผู้กลัวเชื้อโรคและรักความสะอาด เป็นผู้ขับหุ่นเดรสการ์ดไอไอเซอร์ แมนเดรก
เด็นจิส ปาร์ก (デンジス・パーク)
ทหารในหน่วยของไฟร์แคนเดิ้ล เป็นอาอีสีทองที่ไม่มีปลอกแขนประดับไว้
ไมค์ โกเซย์อิค (マイク・ゴセイック)
พิธีกรในการแข่งขันเรื่องใจเต้น เป็นผู้ขับหุ่นเดรสการ์ดไอไอเซอร์ ดีเอรามา
โช ชินเซย์ (チョウ・シンセー)
กอร์ก ลูโก้ (ゴーグ・ルゴー)

 พลังและความสามารถของไบรดัน 
คิงแคนเดเลอร์ (キングキャンデラー)
หุ่นรบเดรสการ์ดประจำตัวของไฟร์แคนเดิ้ล มีอาวุธประจำตัวคือ แคนดีลักซ์ซอร์ด
ท่าไม้ตายคือ ดาบหัวใจเพลิง โทโมชิบิ (円心剣・灯)
คาเรนเดอุส (カレンデウス)
หุ่นรบเดรสการ์ดประจำตัวของบูเก้ มีอาวุธประจำตัวคือ คาเรนเดอช็อต และ คาเรนเดอไนฟ์
ไอไอเซอร์ (アイアイザー)
หุ่นรบรุ่นผลิตจำนวนมากของไบรดัน
ไอไอเซอร์ ครอสซานดร้า (アイアイサー・クロサンドラ)
หุ่นรบเดรสการ์ดประจำตัวของแคสซิอุส แบร์ มีอาวุธประจำตัวคือ ครอสซานดร้าโชเวล
ไอไอเซอร์ อ็อกซีเพทาลัม (アイアイサー・オキシペタラム)
หุ่นรบเดรสการ์ดประจำตัวของสตาร์ ไฟว์ มีอาวุธประจำตัวคือ อ็อกซีเพทาลัมบลิซซาร์ด
ไอไอเซอร์ แบงค์เซีย (アイアイサー・バンクシア)
หุ่นรบเดรสการ์ดประจำตัวของมิซึตะ ไฟว์ มีอาวุธประจำตัวคือ แบงค์เซียบอมเบอร์
ไอไอเซอร์ แมนเดรก (アイアイサー・マンドレイク)
หุ่นรบเดรสการ์ดประจำตัวของมาจิ กิเร มีอาวุธประจำตัวคือ แมนเดรกโฮกี้
ไอไอเซอร์ ดีเอรามา (アイアイサー・ディエラマ)
หุ่นรบเดรสการ์ดประจำตัวของไมค์ โกเซย์อิค มีอาวุธประจำตัวคือ ดีเอรามาซอร์ด และ ดีเอรามาแอนเทนน่า

 พลังและความสามารถของริงฮันเตอร์ การิวโดะ 
เทก้าจูน (テガジューン)
อุปกรณ์แปลงร่างของการิวโดะ มีลักษณะเป็นถุงมือข้างขวาผสมปืน เป็นอาวุธที่มีลักษณะคล้ายกับราชินี เทก้าจูน มีคุณสมบัติที่แตกต่างกับเทก้าซอร์ดของนักรบแห่งแหวน สามารถใช้เซ็นไตริงเพื่อเรียกนักรบออกมาเพื่อช่วยเหลือหรือสามารถแปรสภาพเป็นอาวุธได้
การแปลงร่าง
ติดตั้งเซ็นไตริงเทก้าจูนลงในเทก้าจูน แล้วพูดว่าเอนเกจ จากนั้นเสียงรอจะเริ่มแล้วให้ชักไกปืน 1 ครั้ง และชักอีก 2 ครั้ง หลังจากนั้นทำการใช้ท่ากากบาทแล้วกดไกปืนในเทก้าจูนเพื่อทำการแปลงร่างเป็นริงฮันเตอร์ การิวโดะ
การเรียก
ติดตั้งเซ็นไตริง ยูนิเวิร์สริงลงในเทก้าจูน จากนั้นกดไกปืนเพื่อเรียกนักรบออกมา ซึ่งลักษณะรูปแบบของนักรบปรากฏนั้นมีลักษณะเป็นตัวจริง นอกจากนี้เมื่อกดไกปืนแล้วยิงนักรบที่เรียกออกมาจะทำการแปรสภาพกลายเป็นอาวุธได้
การใช้ท่าไม้ตาย
เปิดใช้งานด้วยการกดไกปืน
ดาร์ควูลฟ์เดคาลิเบอร์ 50 (ダークウルフデカリバー50, ดาร์ควูลฟ์เดคาลิเบอร์)
อาวุธประจำตัวของริงฮันเตอร์ การิวโดะ เป็นอาวุธที่เทก้าจูนลอกเลียนแบบมาจากวูลฟ์เดคาลิเบอร์ 50 ของโกจูวูลฟ์

 ข้อมูลอื่นๆ 
มหาสงครามยูนิเวิร์ส (ユニバース大戦)
เหตุการณ์ในอดีตที่เหล่าหุ่นรบจากเหล่าซูเปอร์เซ็นไตรวมกัวกันเพื่อปราบปีศาจแห่งหายนะ ก่อนที่ทั้งหมดจะส่งพลังไปที่เทก้าซอร์ดจนเอาชนะได้สำเร็จ ก่อนที่ทั้งหมดจะถูกจำศิลและพลังของพวกเขากลายเป็นแหวนเซ็นไตริง
ฮันเซกิ (半世紀)
ร้านกาแฟที่ซาโอริเป็นเจ้าของร้าน โดยชั้น 2 ของร้านเป็นมีห้องพักของโฮเอรุที่อาศัยอยู่ อาคารของร้านนี้เดิมเป็นโบสถ์และได้รับการปรับปรุงใหม่
ชุมชนแห่งเทก้าซอร์ด (テガソードの里)
ร้านที่ริวกิเป็นผู้จัดการร้านแทนซาโอริ พร้อมทั้งเปลี่ยนชื่อร้านจากฮันเซกิกลายเป็นร้านชุมชนแห่งเทก้าซอร์ด พร้อมทั้งปรับรูปแบบจากร้านกาแฟกลายเป็นร้านคาเฟ่ มีเมนูจานเด็ดในร้านคือ ข้าวห่อไข่ท่านเทก้าซอร์ด

 รายชื่อนักแสดง 

 นักแสดงหลักและสมทบ 
 ฟุยูโนะ มิโอะ (冬野 心央)  รับบทเป็น โทโนะ โฮเอรุ / โกจูวูลฟ์
 ซูซูกิ ฮิเดฮารุ (鈴木 秀脩) รับบทเป็น เบียคุยะ ริคุโอะ / โกจูเลออน
 คังดะ มาซาคาสึ (神田 聖司) รับบทเป็น บาคุกามิ ริวกิ / โกจูไทแรนโน
 มัตสึโมโตะ จิน (松本 仁) รับบทเป็น ทาเคฮาระ คินจิโร่ / โกจูอีเกิ้ล (ตอนที่ 1, 3 - ปัจจุบัน)
 อิมาโมริ มายะ (今森 茉耶) รับบทเป็น อิจิคาวะ สึมิโนะ / โกจูยูนิคอร์น (ตอนที่ 1, 3 - ปัจจุบัน)
 คิมุระ ไคคิ (木村魁希) รับบทเป็น คุมาเดะ มาชิโระ / โกจูโพล่าร์ (ตอนที่ 16 - ปัจจุบัน)
 คารุมะ (カルマ) รับบทเป็น คุอง / ริงฮันเตอร์ การิวโดะ (ตอนที่ 8 - 10, 12 - 16, 18)
 ซังบงงิ ไดสุเกะ (三本木 大輔) รับบทเป็น ไฟร์แคนเดิ้ล (ตอนที่ 1 - 2, 4, 6, 8, 9, 11, 14 - 16, 18)
 มารุปี้ (まるぴ) รับบทเป็น บูเก้ (ตอนที่ 1 - 4, 6, 7, 10 - 13, 15 - 17)
 ยูดะ โกคิ (湯田幸希) รับบทเป็น อิจิมะ อาโออิ (ตอนที่ 1, 2, 7, 10, 14, 17)
 นาคาโกชิ โนริโกะ (中越 典子) รับบทเป็น อิจิมะ ซาโอริ (ตอนที่ 1, 2, 4, 10, 14, 16, 17)

 ผู้ให้เสียง 
 คาจิ ยูกิ (梶裕貴) ให้เสียงเป็น เทก้าซอร์ด (ตอนที่ 1, 2, 4, 9, 10, 14 - 18)
 KENN ให้เสียงเป็น กูเดเบิร์น, แบร์อะคุมะ 50 (ตอนที่ 16 -)
 ยูคานะ (ゆかな) ให้เสียงเป็น เทก้าจูน (ตอนที่ 8, 10, 12 - 17)
 ซุงิตะ โทโมคาซุ (杉田 智和) ให้เสียงเป็น Mr. ไชนิ่งไนฟ์ (2, 4, 6 - 8, 12 - 17)
 อุเอดะ เรนะ (上田 麗奈) ให้เสียงเป็น Mrs. สวีทเค้ก (2, 4, 6 - 8, 12 - 17)
 โกวาดะ วาตารุ (駒田航) ให้เสียงเป็น แบทเทิลวอยซ์ (1 - 11, 13, 14, 16, 17)

 นักแสดงรับเชิญและวนเวียน 
 อิชิคาวะ โอมิ (市川臣) รับบทเป็น โฮเอรุวัยเด็ก (ตอนที่ 1, 4, 6, 8)
 อิอุจิ ฮารุฮิ (井内悠陽) รับบทเป็น สึสึมิ นัตสึเมะ / คุวากาตะโอเจอร์ (ตอนที่ 1 และ 2)
 นานาเสะ โค (七瀬 公)  รับบทเป็น อาตามิ โทโคนัตสึ / ดงโมโมทาโร่ (ตอนที่ 3 - 6)
 โคบายาชิ มาซากิ (小林正樹) รับบทเป็น ทาเคฮาระ โจจิ (ตอนที่ 3, 4, 10, 16)
 โอโมริ ฮิโรโตะ (大森寛人) รับบทเป็น ซาคุราบะ / ริวโซลเรด (ตอนที่ 4)
 ฟูจิวาระ คิโยระ (藤原聖) รับบทเป็น โทโนะ ฮิซามัตสึ / คุอง วัยมัธยมต้น (ตอนที่ 4, 6, 8)
 คุมามง (くまモン) รับบทเป็น คุมามง (ตัวละครโปรโมทส่งเสริมการท่องเที่ยวของจังหวัดคุมาโมโตะ) (ตอนที่ 5)
 โคโนะ มิชิอากิ (河野通晃) รับบทเป็น ชายเนิร์ดร่างอ้วน (ตอนที่ 5)
 อุเอดะ คังได (上田堪大) รับบทเป็น โอไซ เมกุรุ / ไทแรนโนเรนเจอร์ (ตอนที่ 7, 8, 10)
 กุนจิ เซริกะ (郡司芹香) รับบทเป็น ผู้จัดการร้านโฮสต์คาเฟ่ (ตอนที่ 9)
 นาคามุระ ยูอิจิ (中村優一) รับบทเป็น โทโดโรกิ ไกอา / กาโอเรด (ตอนที่ 11 และ 12)
 เซนะ (星波) รับบทเป็น รูนะ (ตอนที่ 11 และ 12)
 แคชเชอร์ นาคาซาวะ (キャッチャー中澤) รับบทเป็น คาวาชิมะ / วัลอีเกิ้ล (ตอนที่ 11)
 ฮาชิโดะ เรียวมะ (橋渡 竜馬) รับบทเป็น อิวาชิตะ / จูโออีเกิ้ล (ตอนที่ 11)
 มัตสึดะ ริมะ (松田リマ) รับบทเป็น ยาโมริ โชโกะ / เรดเรซเซอร์ (ตอนที่ 13 และ 14)

 สูทและโมชันแอทเตอร์ 
 โกจูวูลฟ์ - อาซาอิ โคสุเกะ  (浅井宏輔)
 โกจูเลออน, คุวากาตะโอเจอร์ - ซึคาโกชิ ยาสุนาริ (塚越靖誠)
 โกจูไทแรนโน - ซาคาเอะ ดันกิ (榮男樹)
 โกจูอีเกิ้ล - เทราโมโตะ โชโกะ (寺本翔悟)
 โกจูยูนิคอร์น - ชิโมโซโนะ อายูมิ (下園愛弓)
 ริงฮันเตอร์ การิวโดะ - ไซโต เคนยะ (齊藤謙也)
 เทก้าซอร์ด - ฟุชิตะ โยเฮย์ (藤田洋平)
 เทก้าจูน - มิยาซาวะ ยูคิ (宮澤雪)
 กูเดเบิร์น, ไดจูจิน - โมริ ฮิโรชิ (森博嗣)
 ดงโมโมทาโร่, วัลอีเกิ้ล, Mr. ไชนิ่งไนฟ์ & Mrs. สวีทเค้ก (ตอนที่ 8) - ทาเคอุจิ ยาสึฮิโระ (竹内康博)
 Mr. ไชนิ่งไนฟ์ & Mrs. สวีทเค้ก - อิมาอิ ยาสุฮิโกะ (今井靖彦)
 คิงแคนเดเลอร์ - คุซาโนะ ชินสุเกะ (草野伸介)
 คาเรนเดอุส - เทะสึกะ ริคุโตะ (手塚陸斗)

 ผู้ให้เสียงภาษาไทย 

 นักพากย์เสียงตัวละครหลัก 
 วานิช อริยะเกียรติสกุล (โซล) พากย์เป็น โทโนะ โฮเอรุ / โกจูวูลฟ์
 อภิชิต ลิขิตลิ้มปรีชา (บอส) พากย์เป็น เบียคุยะ ริคุโอะ / โกจูเลออน
 ภูเบศ พัฒน์ปรีชา (ต่าง) พากย์เป็น บาคุกามิ ริวกิ / โกจูไทแรนโน, สึสึมิ นัตสึเมะ / คุวากาตะโอเจอร์
 กิตติธร พันธ์โคกกรวด (ม็อบ) พากย์เป็น ทาเคฮาระ คินจิโร่ / โกจูอีเกิ้ล, ทาเคฮาระ โจจิ
 ปฐมาพร จารุพัฒน์หิรัญ (ป๊อบอาย) พากย์เป็น อิจิคาวะ สึมิโนะ / โกจูยูนิคอร์น
 พิพัฒน์ บุญสิทธิเลิศ (ปลาย) พากย์เป็น คุมาเดะ มาชิโระ / โกจูโพล่าร์, โทโดโรกิ ไกอา / กาโอเรด, ทาเคฮาระ ฟุโตชิ, หัวหน้ากองเชียร์, เด็นจิส ปาร์ก, โนวันเรื่องใจเต้นรัว
 ประภัฒน์ สินธพวรกุล (Mr.คิม) พากย์เป็น เทก้าซอร์ด, คุอง / ริงฮันเตอร์ การิวโดะ, โนวันจอมจุ้น, แคสซิอุส แบร์
 พัฒน์เตชินท์ ศศิพัฒนธาดา (ปิง) พากย์เป็น ไฟร์แคนเดิ้ล
 กรรัตน์ วงศ์เวชสวัสดิ์ (แป้ง) พากย์เป็น บูเก้

 นักพากย์เสียงตัวละครเสริม 
 พิชาภพ ภัทรกูลนิยม (โอ๋) พากย์เป็น Mr. ไชนิ่งไนฟ์, มาจิ กิเร, โนวันอสูร
 ลักขณา นาคศิริ (ลักกี้) พากย์เป็น Mrs. สวีทเค้ก, มิสซึตะ ไฟว์, เทก้าจูน, รูนะ
 ภาคภูมิ วันทอง (โอเว่น) พากย์เป็น อาตามิ โทโคนัตสึ / ดงโมโมทาโร่, ไมค์ โกเซอิค
 ศักดิ์สิทธิ์ ทิพย์สิงห์ (ริก) พากย์เป็น ซาคุราบะ / ริวโซลเรด, โนวันความยอดนิยม
 ธนกฤต เอ็นดูรัศมี (กอล์ฟ) พากย์เป็น โนวันสายตื้ด
 รัตนชัย เหลืองวงศ์งาม (ตี๋) พากย์เป็น โนวันนักล่าสมบัติ, สตาร์ ไฟว์, ทาเคฮาระ ชินจิ, โนวันไล่จับ
 นิรันดร์ บุณยรัตพันธุ์ (น้าต๋อย เซมเบ้) พากยเป็น โอไซ เมกุรุ / ไทแรนโนเรนเจอร์, โนวันโชวะ
 จิรายุทธ ปานสอาด (ต้าร์) พากย์เป็น คาวาชิมะ / วัลอีเกิ้ล
 ณภัทรนันท์ ล้อมวงศ์ (ไบร์ท) พากย์เป็น อิวาชิตะ / จูโออีเกิ้ล
 อังคณา พานประทีป (มด) พากย์เป็น ยาโมริ โชโกะ / เรดเรซเซอร์
 อธิพัฒน์ ถนอมสัมพันธ์ (ไมล์) พากย์เป็น แบร์อะคุมะ 50
 จุลเมธ มละโยธา (จูล) พากย์เป็น กูเดเบิร์น

 เพลงประกอบ 
เพลงเปิดเรื่อง
 "WINNER! โกจูเจอร์"  (ตอนที่ 1 - 15, 17 -)
ร้องโดย Wienners
ตอนที่ 1 ใช้เป็นเพลงประกอบในเรื่อง ส่วนวิดีโอภาพเพลงเปิดเรื่องเรื่มใช้ตั้งแต่ตอนที่ 2
 "YOU BE ONE WINNER" (ตอนที่ 16)
ร้องโดย คิดาทานิ ฮิโรชิ
เป็นเพลงเปิดเรื่องที่ใช้เฉพาะตอนที่ 16 เท่านั้น ส่วนวิดีโอภาพเพลงเปิดเรื่องโกจูโพล่าร์เป็นตัวนำในเรื่อง

เพลงปิดเรื่อง
 "บิลิบิลิ Be-lie-ving!" 
ร้องโดย คาเนโกะ มิยุ (金子 みゆ)

เพลงประกอบอื่นๆ
 "ไองะเซกิ"  (ตอนที่ 2 - 11, 13, 14, 16)
ร้องโดย คาเงยามะ ฮิโรโนบุ
 "เทก้าซอร์ดซังกะ"  (ตอนที่ 2, 16)
ร้องโดย บาคุกามิ ริวกิ (คังดะ มาซาคาสึ)
 "ยะเซ โนะ คัง"  (ตอนที่ 3, 7, 11)
ร้องโดย เบียคุยะ ริคุโอะ (ซูซูกิ ฮิเดมารุ)
 "ปาร์ตี้พีเพิล องโด"  (ตอนที่ 4)
ร้องโดย ทาเคฮาระ คินจิโร่ (มัตสึโมโตะ จิน)
 "ฮิบิคิ โนะ ชิราเบะ"  (ตอนที่ 11 และ 12)
ร้องโดย รูนะ (เซนะ)
 "YOU BE ONE WINNER" (ตอนที่ 17)
ร้องโดย คิดาทานิ ฮิโรชิ

 รายชื่อตอน 
 ชื่อตอนของเรื่องจะมีการแฝงคำที่เกี่ยวข้องกับขบวนการในอดีต โดยใช้การเล่นคำหรือใช้คำนั้นเข้ามาเกี่ยวข้อง นอกจากนี้การประกาศชื่อตอนเป็นการแสดงผ่านไปยังวัตถุที่ปรากฏในฉากของเรื่องแทน
 ในส่วนของชื่อตอนภาษาไทยจะเป็นการปรับบริบทของคำให้ชัดเจนยิ่งขึ้น

 ตอนที่ ชื่อตอน  ออกอากาศ  ออกอากาศและเผยแพร่ เผยแพร่YouTube Sentai Cartoon Club ออกอากาศช่อง 9 เอ็มคอตเอชดี

 ในสื่ออื่น 
 ภาพยนตร์ 
ขบวนการนัมเบอร์วัน โกจูเจอร์ การคืนชีพของเทก้าซอร์ด (ナンバーワン戦隊ゴジュウジャー 復活のテガソード)

 สปินออฟ 
โกจูเจอร์ แผนพิเศษ ห้องสารภาพบาปนัมเบอร์วัน (ゴジュウジャー補ジュウ計画 ナンバーワン懺悔室)
เผยแพร่เมื่อวันที่ 16 มีนาคม ค.ศ. 2025 เผยแพร่ทางแอปสตรีมมิ่งโตเอะโทคุซัทสึแฟนคลับ

ตอนที่ชื่อตอนวันที่เผยแพร่No.1แผนพิเศษ ตอนที่ 1 ถึง ตอนที่ 4 (第1 - 4話補ジュウ計画)16 มีนาคม 2025No.2วิธีการทำงานแบบมืออาชีพของสุมิโนะ (港区女子・角乃のプロ○ェッショナル仕事の流儀)23 มีนาคม 2025No.3แผนการช้อปปิ้งของโกจูเจอร์ (ゴジュウジャーショッピング計画)30 มีนาคม 2025No.4การบีทบ็อกซ์สู่การแร็พแบทเทิล (ボイパからのラップバトル)6 เมษายน 2025No.5บาร์ไบรดัน (Bar ブライダン)13 เมษายน 2025No.6ทุกคนเป็นพ่อบ้าน (みんなde執事)20 เมษายน 2025No.7ยุคที่หายไป HEISEI (失われし時代 HEISEI)27 เมษายน 2025No.8ไม่มีอยู่ในเมนู แต่ยังมีอยู่นะ! (メニューにはない、だけどある!)4 พฤษภาคม 2025No.9สารภาพบาปสเตชั่น (懺悔ステーション)11 พฤษภาคม 2025No.10ตรวจสอบอันดับโกจูเจอร์ (ゴジュウジャー格付けチェック)18 พฤษภาคม 2025No.11คุณชายอาละวาด ริวกิเทพคลั่ง (あばれんぼっちゃま・暴神竜儀)25 พฤษภาคม 2025No.12ขบวนการนัมเบอร์วัน นัมจูเจอร์ (ナンバーワン戦隊ナンジュウジャー)1 มิถุนายน 2025No.13ไม่ให้รายการนี้หรอก! (番組は渡さねえ!)8 มิถุนายน 2025No.14งานกีฬาสี ชุมชนแห่งเทก้าซอร์ด (テガソードの里 運動会)15 มิถุนายน 2025No.15แฟ้มคดีของชายหนุ่มคินจิโร่ (禽次郎少年の事件簿)22 มิถุนายน 2025

 เว็บดราม่า 
ซูเปอร์เซ็นไต มหาสงครามยูนิเวิร์ส ~ขบวนการนัมเบอร์วัน โกจูเจอร์ ตอนที่ 0~ (スーパー戦隊・ユニバース大戦 〜ナンバーワン戦隊ゴジュウジャー Episode 0〜)
เผยแพร่เมื่อวันที่ 2 กุมภาพันธ์ ค.ศ. 2025 เผยแพร่ลงทางแชนแนลยูทูปอย่างเป็นทางการในประเทศญี่ปุ่น เป็นการเกริ่นนำเรื่องราวของปฐมบทแห่งศึกสุดท้าย มหาสงครามยูนิเวิร์ส ก่อนที่จะเข้าสู่เนื้อหาหลักในตอนที่ 1 ในส่วนพากย์ไทยได้เผยแพร่ทางแชนแนลยูทูป Sentai Cartoon Club เมื่อวันที่ 21 มีนาคม ปีเดียวกัน
ขบวนการนัมเบอร์วัน โกจูเจอร์ สุดยอดการประชุมแห่งประวัติศาสตร์ (ナンバーワン戦隊ゴジュウジャー アニバーサリー討論会)
เผยแพร่เมื่อวันที่ 9 กุมภาพันธ์ ค.ศ. 2025 เผยแพร่ลงทางแชนแนลยูทูปโตเอะโทคุซัทสึ YouTube Official  ตัวละครที่ปรากฏตัวในตอนนี้คือ มาสค์ไรเดอร์ดีเคด, มาสค์ไรเดอร์เลเจนด์, โกไคเรด, เซ็นไคเซอร์ และ โกจูวูลฟ์ ในส่วนพากย์ไทยได้เผยแพร่ทางแชนแนลยูทูป Sentai Cartoon Club เมื่อวันที่ 5 เมษายน ปีเดียวกัน

 การออกอากาศ 
ขบวนการนัมเบอร์วัน โกจูเจอร์ ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ ในช่วงซูเปอร์ฮีโร่ไทม์

ในส่วนประเทศไทย ลิขสิทธิ์เป็นของการ์ตูนคลับมีเดีย เผยแพร่ผ่านทางช่องยูทูป Sentai Cartoon Club โดยลงทั้งรูปแบบเสียงต้นฉบับพร้อมคำบรรยายภาษาไทย และ พากย์ไทย โดยลงทุกวันเสาร์ รูปแบบคำบรรยายภาษาไทยลง เวลา 12:00 น. ตั้งแต่วันที่ 8 มีนาคม พ.ศ. 2568 ส่วนรูปแบบพากย์ไทยลง เวลา 8:30 น. ตั้งแต่วันที่ 22 มีนาคม ปีเดียวกัน จนถึงตอนที่ 4 ต่อมาได้ปรับเปลี่ยนวันเผยแพร่พากย์ไทยใหม่เป็น ทุกวันอาทิตย์ ตั้งแต่ตอนที่ 5 นอกจากนี้ได้ออกอากาศทางสถานีโทรทัศน์ดิจิตัล HD ช่อง 9 เอ็มคอตเอชดี ช่อง 30 ทุกวันเสาร์ เวลา 7:30 น. ในรายการช่อง 9 การ์ตูน